text: Bilist kørte 155 procent mere, end han måtte
  15 maj 2015 kl. 18.25
  En bilist kørte så stærkt, da han blev målt i en fartkontrol, at han mister kørekortet.
  Tidligere fredag blev en bilist målt til 172 km/t. Men det var på den sønderjyske motorvej, så han mister ikke kørekortet ubetinget.
  Det gør en anden bilist til gengæld. Han blev målt til 153 km/t på Esbjergvej ved Vejen. Hastighedsbegrænsningen på stedet er 60 km/t.
  Det er en overskridelse på 155 %. Af med kørekortet plus en meget stor bøde.
  